b) Savienības starptautisko saistību, jo īpaši atkāpju no izkraušanas pienākuma, ieviešanu Savienības tiesību aktos (KZP regulas 15. panta 2. punkts);

Sagatavot šo ziņojumu ir prasīts KZP regulas 46. panta 2. punktā. Saskaņā ar minēto noteikumu pilnvaras pieņemt 11. panta 2. punktā, 15. panta 2., 3., 6. un 7. punktā un 45. panta 4. punktā minētos deleģētos aktus Komisijai ir piešķirtas uz piecu gadu periodu no 2013. gada 29. decembra. Ziņojums par pilnvaru deleģēšanu Komisijai jāsagatavo ne vēlāk kā deviņus mēnešus pirms minētā piecu gadu perioda beigām. Deleģētās pilnvaras automātiski tiek pagarinātas uz piecu gadu periodiem, ja vien Eiropas Parlaments vai Padome saskaņā ar KZP regulas 46. pantu neiebilst pret šādu pagarināšanu.

Lai sasniegtu Regulas (ES) Nr. 1380/2013 mērķus un jo īpaši nodrošinātu, ka zvejas un akvakultūras darbības ilgtermiņā ir vidiski un sociālekonomiski ilgtspējīgas, Komisijai saskaņā ar Līguma par Eiropas Savienības darbību 290. pantu ir deleģētas pilnvaras pieņemt aktus, kas attiecas uz saglabāšanas pasākumiem, kuri papildina dažus dalībvalstu pienākumus vides jomā, izkraušanas pienākuma īstenošanu un sīki izstrādātiem noteikumiem par to, kā darbojas konsultatīvās padomes – ieinteresēto personu organizācijas, kuras izveidotas, lai Komisijai un dalībvalstīm sniegtu ieteikumus un informāciju jautājumos, kas saistīti ar zvejniecību pārvaldību un zvejniecības un akvakultūras sociālekonomiskajiem un saglabāšanas aspektiem.

Regula (ES) Nr. 1380/2013, kas grozīta ar Regulu (ES) 2017/2092 (“KZP regula”), aptver a) jūras bioloģisko resursu saglabāšanu un to zvejniecību un flotu pārvaldību, kuras šos resursus izmanto, un b) attiecībā uz tirgus pasākumiem un finansiāliem pasākumiem, ko veic, lai atbalstītu KZP īstenošanu, – saldūdeņu bioloģiskajiem resursiem, akvakultūru un zvejas un akvakultūras produktu apstrādi un tirdzniecību.

c) izkraušanas pienākuma attiecināšanu uz sugām, kas nav minētas 15. panta 1. punktā, ja šajā sakarībā Komisijai ir iesniegts kopīgs ieteikums (KZP regulas 15. panta 3. punkts);

d) īpašiem izmetumu plāniem, kas cita starpā ietver de minimis un augstas izdzīvotības atbrīvojumu no izkraušanas pienākuma un ko pieņem pagaidu kārtā uz laikposmu, kas nav ilgāks par trim gadiem un ko var atjaunot vēl uz vienu trīs gadu laikposmu, ja daudzgadu plāns vai pārvaldības plāns attiecīgajai zvejniecībai nav pieņemts (KZP regulas 15. panta 6. punkts);

e) tādiem de minimis atbrīvojumiem no izkraušanas pienākuma, kas neaptver vairāk par 5 % no visu to sugu gada kopējās nozvejas, uz kurām attiecas 15. panta 1. punktā minētais izkraušanas pienākums, ja daudzgadu plānā vai īpašajā izmetumu plānā nav noteikti vajadzīgie pasākumi (KZP regulas 15. panta 7. punkts);

f) sīki izstrādātiem noteikumiem par konsultatīvo padomju darbību (KZP regulas 45. panta 4. punkts).

Šis ziņojums neaptver līdzīga satura deleģētos aktus, kas pieņemti, pamatojoties uz citām regulām, nevis KZP regulu. Minētais īpaši attiecas uz deleģētajiem aktiem, kuros izklāstīti izkraušanas pienākuma īstenošanas pasākumi un kuri pieņemti, pamatojoties uz Regulas (ES) 2016/1139 (“Baltijas jūras daudzgadu plāns”) 7. pantu. Ziņojumu par deleģētajām pilnvarām, kas tai piešķirtas ar Baltijas jūras daudzgadu plānu, Komisija sagatavos saskaņā ar minētajā plānā izklāstītajiem nosacījumiem.

3. Deleģēto pilnvaru īstenošana

3.1. Procedūras aspekti

Deleģētās pilnvaras, kas Komisijai piešķirtas ar KZP regulas 11. panta 2. punktu un 15. panta 3. un 6. punktu, īsteno saskaņā ar reģionalizācijas pieeju. Pārvaldībā tieši ieinteresētās dalībvalstis, ko ietekmē attiecīgie pasākumi, var vienoties iesniegt kopīgus ieteikumus, kuru mērķis ir sasniegt attiecīgo Savienības saglabāšanas pasākumu vai īpašā izmetumu plāna mērķus. Kad dalībvalstis sagatavo kopīgos ieteikumus Komisijas deleģētajiem aktiem reģionalizācijas satvarā, tām ir jāapspriežas ar attiecīgajām konsultatīvajām padomēm. Ja dalībvalstīm neizdodas panākt vienošanos par kopīgajiem ieteikumiem vai ja kopīgie ieteikumi netiek uzskatīti par saderīgiem ar attiecīgo saglabāšanas pasākumu mērķiem un kvantitatīvi nosakāmiem mērķapjomiem, Komisija nevar īstenot savas deleģētās pilnvaras, bet saskaņā ar Līgumu var iesniegt priekšlikumu par piemērotiem pasākumiem.

Lai ņemtu vērā labākos pieejamos zinātniskos ieteikumus, visi deleģēto aktu projekti, kas pamatojas uz KZP regulas 11. panta 2. punktu un 15. panta 3., 6. un 7. punktu, ir tikuši iesniegti Zivsaimniecības zinātnes, tehnikas un ekonomikas komitejai (ZZTEK), kas izveidota ar Komisijas Lēmumu 2005/629/EK.

Deleģēto aktu projekti, kuros noteikti sīki izstrādāti noteikumi par konsultatīvās padomes darbību, tika iesniegti visām tobrīd darbīgajām konsultatīvajām padomēm ar mērķi uzzināt to viedokli. Tie tika apspriesti arī regulārajās koordinācijas sanāksmēs, kurās Komisija tiekas ar visām konsultatīvajām padomēm (konsultatīvo padomju savstarpējās koordinācijas sanāksmēs).